《正月八日至十二日雪不止和施仲任韵》
宋代·郭印

天雨宝花呈上瑞，不同常岁旋能乾。
痴儿诧见盐成糁，戏仆圆搓玉作团。
漏屋茅檐垂欲压，华筵酒椀正禁寒。
悬知片片非他物，落处应须子细看。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。